PATVIRTINTA

Vilniaus rajono savivaldybės tarybos

2017 m. .........................................d.

sprendimu Nr.T3 – .........................

priedas

**VILNIAUS R. MICKŪNŲ VAIKŲ LOPŠELIO–DARŽELIO**

**DIREKTORĖS BOŽENOS STELMAKOVOS**

**2016 METŲ VEIKLOS ATASKAITA**

2017-04-27

Mickūnai

1. **LOPŠELIO–DARŽELIO PRISTATYMAS**

Vilniaus r. Mickūnų vaikų lopšelis–darželis (toliau – Lopšelis–darželis) buvo atidarytas 2011 m. kovo 31 d. Lopšelis-darželis yra naujos statybos pastatas. Įstaigoje yra galimybė ugdyti 75 vaikus. 2016 m. rugsėjo 1 d. lopšelį – darželį pradėjo lankyti 78 vaikai.

Lopšelis-darželis yra bendros paskirties ikimokyklinio ugdymo įstaiga. Komplektuojamos 4 (keturios) ikimokyklinio ugdymo grupės: lopšelio grupė 2 metų vaikams, lopšelio grupė 3 metų vaikams, darželio grupė 4-5 metų vaikams ir darželio grupė 5-6 metų vaikams (su priešmokyklinio amžiaus vaikų grupe), ugdymas vyksta lenkų kalba.

Vaikai į lopšelį-darželį priimami vadovaujantis Vilniaus rajono savivaldybės tarybos 2013 m. gegužės 31 d. sprendimu Nr. T3-176 „Dėl vaikų priėmimo į Vilniaus rajono savivaldybės ikimokyklinio ugdymo įstaigų ikimokyklinio ir priešmokyklinio ugdymo grupės tvarkos aprašo patvirtinimo“.

1. **LOPŠELIO-DARŽELIO ORGANIZACINĖ STRUKTŪRA IR VALDYMAS**

Įstaigoje veikia šios savivaldos institucijos: lopšelio-darželio taryba, mokytojų taryba.

Lopšelio-darželio taryba yra aukščiausia įstaigos savivaldos institucija. Lopšelio-darželio taryba telkia vaikų tėvus (globėjus, rūpintojus), pedagogus, vietos bendruomenę demokratiniam Mokyklos valdymui, sprendžia įstaigai aktualius klausimus, svarsto Lopšelio-darželio lėšų panaudojimo klausimus ir kt.

Mokytojų taryba – Lopšelio-darželio savivaldos institucija pedagogų profesiniams ir bendriesiems ugdymo klausimams spręsti.

Ugdymo institucijos uždavinius taip pat padeda įgyvendinti metodinė grupė ir vaiko gerovės komisija.

Administracija: direktorius, direktoriaus pavaduotojas ūkio reikalams, sekretorius.

Pedagogai: grupių auklėtojai, meninio ugdymo mokytojas,logopedas, neformaliojo ugdymo (šokio) mokytojas.

Techninis personalas: sandėlininkas, auklėtojai-padėjėjai, virėjai, pagalbiniai darbininkai, kiemsargis, sargai, valytojas.

1. **LOPŠELIO-DARŽELIO VADOVŲ KVALIFIKACIJOS TOBULINIMAS**

|  |  |  |  |
| --- | --- | --- | --- |
| Metai | Lopšelio-darželio direktoriaus kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2016 | 13 dienų (103 ak.val.) | 13 dienų (103 ak.val.) |  |
| 2015 | 6 dienos (36 ak.val.) | 6 dienos (36 ak.val.) |  |

1. **LOPŠELIO-DARŽELIO DIREKTORIAUS INICIATYVA (-OS)**

* Lopšelio-darželio 5 metų Jubiliejaus šventė;
* įstaigos bendruomenės talka – lauko erdvių sutvarkymas;
* įstaigos šventė „Šviesos diena“;
* įstaigos bendruomenės: vaikų, tėvų ir pedagogų išvyka į Dubingių žirgyną;
* tarptautinis eTwinning projektas „Listen to the silence of forest“;
* edukacinis užsiėmimas vaikams „Nariuotakojai darželyje“;
* įstaigos įstojimas į sveikatai palankių mokyklų tinklą;
* lopšelis-darželis kaip naudos gavėjas Erasmus+ projekte „Healthedu“;
* bendradarbiavimas su Lenkijos ikimokyklinio ugdymo įstaigomis (Jono Bžechvos darželis, miestas Trąbki Wielkie, Lenkija, valstybinis lopšelis-darželis „Zarki Letnisko“, Lenkija).

1. **PEDAGOGŲ KVALIFIKACIJOS TOBULINIMAS**

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%) | Pastabos |
| 2016 | 407,00 | 407,00 | 100 % |  |
| 2015 | 140,00 | 158,00 | 113% |  |

1. **VAIKŲ SKAIČIUS, KOMPLEKTAI**

2016 m. – įstaigoje 78 vaikai, pilnai sukomplektuotos 4 ikimokyklinio ugdymo grupės.

1. **SPECIALIŲJŲ UGDYMOSI POREIKIŲ TURINČIŲ MOKINIŲ SKAIČIUS**

2016 m. mokėsi 2 mokiniai, turintys specialiųjų ugdymosi poreikių, t. y. 2,5 % procentų.

2015 m. mokėsi 1 mokinys, turintis specialiųjų ugdymosi poreikių, t. y. 1,2% procentų.

1. **NEMOKAMAI MAITINAMŲ VAIKŲ SKAIČIUS**

|  |  |  |  |
| --- | --- | --- | --- |
| Metai | Nemokamai maitinamų vaikų skaičius | Nemokamai maitinamų vaikų procentas (%) | Pastabos |
| 2016 | 0 | 0 % |  |
| 2015 | 1 | 1,2 % |  |

1. **LOPŠELIO-DARŽELIO FINANSAVIMAS, TURTAS, VIDAUS BEI IŠORĖS APLINKA**

Lopšelio-darželio pagrindiniai finansavimo šaltiniai yra:

* savivaldybės lėšos;
* mokinio krepšelio lėšos;
* biudžetinių įstaigų pajamos programoms finansuoti (tėvų įnašai už vaikų maitinimą, įnašai už reikmenis, kurios reikalingos ugdymui);
* labdaros ir paramos lėšos (LPL).

Lopšelyje-darželyje patvirtinti 21,25 etatai, dirba – 21 darbuotojas. Lopšelyje-darželyje dirba 6 auklėtojai, meninio ugdymo mokytojas, neformaliojo ugdymo (šokio) mokytojas, logopedas ir 12 aptarnaujančio personalo darbuotojų.

Pedagogų išsilavinimas:

Aukštasis – 8 darbuotojai.

Aukštesnysis – 1 darbuotojas.

Visi pedagogai nuolat tobulina savo kvalifikaciją, skaito pedagoginę ir metodinę literatūrą, domisi švietimo naujovėmis, dalijasi gerąja patirtimi, organizuoja įvairius atvirus užsiėmimus kitų ikimokyklinio ugdymo įstaigų pedagogams, vaikų tėvams, rengia projektus, skaito pranešimus konferencijose bei daro stendinius pranešimus.

Lopšelio-darželio vidaus ir išorės aplinka atitinka vaikų amžių, poreikius ir interesus. Įstaigos aplinka nuolat tobulinama ir turtinama tiek technologijų naujovėmis, tiek metodinėmis priemonėmis, kurios skirtos vaikų ugdymo(si) kokybei gerinti. Kiekvienoje ikimokyklinio ugdymo grupėje yra kompiuteris. 2016 m. įsigyta interaktyvi lenta, auklėtojos turi skaitmeninius fotoaparatus, aktų salėje įrengtas apšvietimas, nuolat yra turtinama ir atnaujinama grupių ir visos įstaigos aplinka.

2016 metais įstaigos teritorijoje įrengtos žaliosios erdvės - su tėvų pagalba įrengtos lauko žaidimų erdvės ir lauko klasė vaikams.

1. **PASIEKIMAI**

Įstaiga dalyvauja respublikiniuose ir tarptautiniuose projektuose, renginiuose:

1. Ekologinis projektas „Kamštelių vajus“;
2. projektas „Sveikatiada“;
3. projektas „Meškiuko Kubuš gamtos mylėtojų klubas“;
4. projektas-konkursas „Žalioji palangė“;
5. eTwinning projektas „Listen to the silence of forest“;
6. edukacinis projektas „Žaidimai moko“;
7. menų festivalis „Vieversėlis“;
8. menų festivalis „Dainuojantis darželis“;
9. Viljam Šablovski, II vieta meninių darbų konkurse „Sercem zawsze przy Polsce“;
10. Lopšelis-darželis aktyviai dalyvauja Mickūnų seniūnijos organizuojamuose renginiuose: Mickūnų diena, Derliaus šventė, Mamos diena.
11. **MOKYKLOS PARTNERYSTĖS RYŠIAI**

1. Vilniaus technologijų ir dizaino kolegija;

2. Vilniaus kolegijos Pedagogikos fakultetas;

3. UAB „Kūrybingas laisvalaikis“;

4. Mickūnų seniūnija, Vilniaus rajono savivaldybės administracija;

5. Vilniaus rajono Mickūnų gimnazija;

6. Vilniaus rajono Mickūnų bendruomenės centras;

7. Mickūnų parapija;

8. Mickūnų biblioteka;

9. Vilniaus rajono ikimokyklinio ugdymo įstaigos;

10. Varšuvos bendraminčių draugija „Vilnius – Grodnas“;

11. Vilniaus miesto savivaldybės visuomenės sveikatos biuras.

1. **PROBLEMOS, REIKALINGA PAGALBA**

1. Trūksta pedagoginio personalo (ikimokyklinio ugdymo auklėtojų).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Božena Stelmakova

SUDERINTA

Vilniaus r. Mickūnų vaikų lopšelio-darželio

Tarybos posėdžio 2017-04-27

protokolu Nr. TP-02